
PRAEFATIO, 

LECTVRIS  S.  P.  D'  AYCTOR, 


Quum  leges  atque  instituta  Academiae  Lipsiensis  iubeant  , ut, 

• i » * T a - 

qui  altiorem  in  arte  salutari  locum  obtinere  velit,  conscribendo 

* • - «■  ■%  * • a >» 

et  defendendo  libello  academico  ad  illum  consequendum  viam 
sibi  pandat:  diu  profecto  anceps  haesitavi,  quam  e tanta 
rerum  medicarum  copia  hunc  in  finem  mihi  eligerem. 

dua  quidem  in  deliberatione  consilium  mihi  est  obortum, 
argumentum  dissertationis  meae  potius  e chirurgia  deprome- 

• i « 

re,  et  quidem  hepatis  apostema,  quantum  pro  virium  mea- 
rum tenuitate  et  temporis  brevitate  fieri  posset,  tractare  con- 
stitui, quum  mihi  contigerit,  ut,  iam  priusquam  in  hanc  incly- 
tam musarum  sedem  me  contulissem,  hunc  morbum  saepius 
observandi  occasio  mihi  suppeditaretur. 

Me  omnino  non  fugiunt  difficultates,  quae  in  conscribendo 
et  exarando  hoc  specimine,  solemnitatis  causa  edendo,  mihi 

opponuntur,  et  probe  sentio,  a multis  meum  consilium  vitupe- 
ratum iri,  quodaiuvene,  artis  medicae  minus  perito,  oblata 
publice  scribendi  occasione,  talem  casum  electum  et  tractatum 
inveniant , in  quo  curando  multi  hucusque  non  solummodo  dis- 
sentiunt, verum  etiam  ars  nostra  ut  plurimum  inanis  redditur. 
Quapropter  etiam  ingenue  profiteor,  a me  potius  adumbra- 
tionem tenuem,  quam  opus  aliquod,  omnibus  numeris  absolu- 
tum, exspectari  posse. 

Ab  initio  quidem  mihi  consilium  erat,  de  omnibus  fere, 
quae  ad  hanc  rem  spectent,  exponere,  quid  ab  antiquissimis 
inde  temporibus  de  ea  censuerint  medici,  quid  repudiaverint 
aut  adiecerintrecentiores;  sed  perbreve  temporis  spatium,  quod 
mihi  in  hac  academia  adhuc  concessum  est  et  conscientia  virium, 
huic  rei  non  sufficientium,  mihi,  quominus  illud  propositum 
exsequerer,  obstiterunt. 

Velim,  accipias,  lector  benevole,  humane  et  indulgenter 
hocce  opusculum  admodum  imperfectum,  non  absque  insigni 
verecundia  publici  iuris  a me  factum. 


SECTIO  I. 

Phaenomenologia  et  Diagnosis . 


Resolutionem  sicuti  in  reliquorum  organorum  , ita  quoque  in 

t _ 

hepatis  inflammatione , tam  acuta  quam  chronica,  finem  esse 
exoptatissimum,  nemo  negabit.  Hoc  autem  inprimis  in  organo 
aliam  plerumque  viam  ingreditur  natura ; loco  enim  resolutio- 
nis  varii  saepe  exinde  proveniunt,  qui  aut  melius  aut  peius 
augurium  exhibent,  morbi  secundarii,  quorum  in  hoc  libello 
investigabimus  unum,  nimirum  apostema,  seu  suppurationem 
-dicti  organi. 

* * . «•  ...  - i 

Qui  quidem  exitus  acutam  multo  crebrius,  quam  chro- 
nicam iecoris  inflammationem  sequitur,  eiusque  non  adeo  diffi- 
cilis est  diagnosis,  si  certi  sumus,  hepatitidem  esse  prae- 
gressam. Huius  autem  talem  exitum  futurum  esse,  in  molli 
adeo  viscere,  ubi  vasa,  inflammatorio  sanguine  distenta,  non 
possunt  sustinere  laticis  vitalis,  vehementius  per  febrem  pro- 

pulsi  sine  ruptura  et  effusione  impetum,  ut  pus  exinde  gignatur; 
omni  iure  suspicari  nobis  licebit,  ubi  in  acuta  eaque  atrociori 
hepatis  phlogosi  apta  remedia  aut  neglecta,  aut  sero,  vel  fru- 
stra applicata  fuerint 5-  si  causa  maior  fuerit,  si  ultra  triduum 
vel  ad  maximum  ad  septiduum  omnia  signa  inflammationis  man- 
serint, nec  ulla  conamina  naturae  ad  crisin  morbi  apparuerint, 
aut  imperfecta  solummodo  crisis  advenerit,  aut  vehementia 
morbi  quidem  remiserit  et  decreverit,  aegrotus  vero  tamen  de 
anxietate  magna  adhuc  conqueratur,  febris,  quamvis  impetu 
minori,  perduret.  Yerum  autem  transitum  hepatitidis  in  sup- 
purationem annuntiant  vehementia  doloris  remissa,  sequens 
pulsatio  eum  sensu  ponderis,  parti  ante  praecipue  affectae  im- 
positi, horripilationes  vagae  et  febricula  illa,  quae  in  dies  mar 
gis  magisque  ad  hecticam  accedit,  omnes  fere  suppurationes 
internas  comitans ; saepe  quoque  iam  deprehenditur  loci  tumor, 
vires  sensim  sensimque  magis  decrescunt  quam  augentur,  su- 
dores sequuntur,  diarrhoea,  sitis  adaucta  est,  quae  nonnun- 
quam  tanta  obvenit  in  hoc  morbo,  ut  vix  ac  ne  vix  quidem  post- 
sit expleri,  sicuti  multi  satis  superque  testantur.  Nec  non 
etiam  maxima  adest  anorexia,  et  exemplum  hominis  exstat,  qui 
ita  omnes  cibos  fastidiebat,  ut,  spatio  quindecim  dierum  trans- 
acto, penitus  emaciaretur  2). 


1)  JLiA  Motte,  Traite  conipl.  de  Chir.  Tom.  I.  p.  318. 


Valde  autem  errabunt,  qui  arbitrentur,  liaec  symptomata 
semper  perpetua  esse  et  tam  luculenta  in  omni  inflamma- 
tione liepatis,  dein  per  suppurationem  terminata.  In  occulta  in- 
flammatione iecoris  ita  saepenumero  latescit  * ut  nonnisi  post 
mortem  in  cadavere  dissecto  deprehendatur  abscessus ; id  quod 
multae  observationes  practicae  testantur  2). 

Interdum  complures  quoque  vomicae  in  hepate  resident, 
quamvis  febris  dispareat  et  aegrotus  satis  bene  sese  habeat. 
Cuiusmodi  vomicae  multos  annos  perdurare  possunt  et  tantum 
post  obitum  morbus  conspectui  se  prodit.  Haud  raro  etiam 
dolores  usque  ad  acromion,  sensus  obtusi  brachii  dextri,  atro- 
ciores  femorum  ct  crurum,  qui  arti  nostrae  pertinaciter  resi- 
stunt, tales  hepatis  abscessus  indicant.  Narrant  scriptores, 
plurimos  abscessus  hepatis  in  lobo  dextro  occurrere  et  Clar- 
kivs  affirmat,  se  inter  centum,  unum  solummodo  in  sinistro 
lobo  invenisse,  duod  attinet  pus  in  hepate  ortum,  monendum 
est,  illud  rarissime  purum,  album,  aequale,  benigpiim  et  ino- 
dorum apparere,  si  ut  plurimum  excipias  illos  abscessus,  qui 
Superficiem  huius  organi  occupant,  quamvis  Saviardvs  in 
profundiori  etiam  ulcere  bonum  et  album  se  detexisse,  opinetur. 
Ex  fabrica  hepatis  iam  patet,  tum  fere  semper  ob  copiam  multi 
humoris  cruenti  et  biliosi  stagnantis  ibi,  funestam  putredinem 


2)  Meckel,  Neues  Arch.  d.  pr.  A.  TU.  I.  p.  XXIV. 

metuendam  esse  et  longe  crebrius  occurrere,  quam  benignam 
suppurationem. 

Ut  plurimum  autem  flavum,  fuscum,  saepe  etiam  hepatis 
colorem  prae  se  fert,  imo  lividum,  nigrum,  specillum  colore 
viridi  inficiens  reperitur  cum  specifico  eoque  saepe  foetido 
odore,  nec  non  simile  est  quandoque  faecibus  vinietc.,  unde 

iam  Aretaevs  ait:  Omnino  consimilia  ex  hepatis  ulcere  proma- 

/ * 

nare  solent  his,  quae  a defunctorum  corporibus  destillant. 
Quibus  hominibns,  iam  emortuis,  saepe  ex  ore  et  naribus  amur- 
caria materies  prorumpit. 

Cluod  autem  attinet  ad  eos  morbos,  quibuscum  confundi 
potest  apostema  hepatis , omni  iure  huc  referendi  sunt  complu- 
res et  organorum  vicinorum  et  hepatis  ipsius.  Primo  omnium 
nominari  potest  vesicula  fellea,  quae,  magna  bilis  copia  di- 
stenta, fundo  ultra  limbum  costarum  prominente,  abscessus 
specie  fallere  poterit.  Id  quod  eo  facilius  locum  habebit,  quo- 
niam saepe  post  hepatitidem  haec  vesicula  ultra  modum  dila- 
tatur a contento  suo,  namque  bilis  hoc  in  casu  secundum  nor- 
mam secernitur  quidem,  ductus  autem  biliferi  non  satis  aperti 
reperiuntur.  Bilis  igitur  accumulata  saepe  mirum  quantum 
distendit  receptaculum  suum.  Ipsa  durante  inflammatione  hoc 
fieri  poterit,  bilis  secretione  ob  partem  inflammatam  minus  per- 
turbata, ductibus  autem  excretoriis  simul  affectis  atque  ob- 
structis. 

Re  vera  observationes  practicae  arguunt,  saepius  felleae 
vesiculae  nimis  impletae  et  prominentis  tumorem  pro  iecinoris 
abscessu  habitum  esse.  Petitvs  , ille  celeberrimus  Gallorum 
medicus,  inquit,  plurium  medicorum  nec  non  chirurgorum 
consensu  talem  tumorem  pro  hepatis  abscessu  habitum  esse, 
ipsique  autem  provinciam  traditam,  tumorem  pertundendi. 
Apertis  integumentis  disparere  coepit  tumescentia  et  Petitvs, 
aliud  quodpiam  suspicans,  abdicavit  sua  provincia,  annuntians, 
brevi  tempore  peracto,  per  anum  exituram  esse  bilem,  hucus- 
que in  vesica  fellea  accumulatam  et  inclusam.  Factum  est  quod 
dictum ; et  aegrotus  restitutus  s).  Alio  in  casu  cystis  fellea 
plus  quam  libram  liquidi  limpidi,  inodori,  saporis  subsalsi,  pa- 
rum viridis  in  se  complexa  est,  nec  non  plures  calculos  admo- 
dum duros.  Quamvis  complures  adhuc  huiusmodi  casus  nobis 
praesto  essent,  eos  tamen  ob  metam  huic  libello  praefixam  enu- 
merare non  potuimus.  Nihilominus  tamen , si  sedulo  attendas, 
signa  multa  habemus,  quibus  a tumore  vesicae  felleae  distin- 
gui possit  abscessus:  suppurationem  nimirum  comitantur  do- 
lor pulsatorius,  horrores  vagi  crebriores  et  diuturniores,  fe- 
bricula, crises  non  secutae;  tumor  ab  apostemate  obortus  non 
adeo  limitatum  habet  ambitum,  neque  fluctuatio  in  tali  tumore 
statim  ab  initio  obvenit,  et  deprehenditur  primum  tantum  in  cen- 


3)  Memoir.  de  T Acad.  royal.  de  Chir.  T.  I.  p.  155. 

tro  tumoris,  parvum  locum  occupans,  reliquo  ambitu  adhuc  duro. 
Patet,  tunc  tantum  hancce  distinguendi  tales  tumores  praeci- 
pue adesse  difficultatem , si  resident  illo  loco  , ubi  vesica  fellea 
collocata  est;  alioquin  ad  abscessum  cognoscendum  iam  latior 
et  securior  erit  via. 

Ceterum  etiam  cystis  fellea,  manu  pulsante,  subito  et 
per  omnem  suum  ambitum  fluctuabit,  nec  ita  abscessus. 

Gvattani  4)  alium  casum  adducit,  ubi  in  regione  hepatis 
tumor  exortus  fluctuans  et  dein  ruptus,  ingentem  hydatidum 
copiam  emisit. 

Porro  tumescentia  quaedam  hypochondrii  dextri  ab  accu- 
mulatione puris,  in  latere  pectoris  dextro  collecti,  oboriri  pot- 
est, quo  saepe  fit,  ut  hepar  ita  perturbetur,  ut  credas,  inpri- 
mis  quum  haud  raro  simul  adsit  flavus  cutis  color,  anorexia  etc. 
quae  quoque  hepatis  apostema  comitari  solent,  et  deficiant 
pulmonis  affecti  vestigia,  sedem  morbi  in  iecore  ipso  latere. 
Portal  similem  casum  narrat,  ubi  sub  hac  rerum  conditione 
omnis  hepatis  reperta  est  integritas. 


4)  Hist.  de  TAcad.  des  Sc.  1767. 


SECTIO  II. 


Diversi  exitus  abscessus  in  hepate  nati , a sede  varia 

pendentes . 


1.  Abscessus  versus  exteriora  tumet,  sive  ortum  sit  pus  in 
parte  gibba  sive  proveniat  ex  interioribus,  peritonaeum  parti 
inflammatae  contiguum  adgiutinatur  et  accrescit,  externe  tu- 
mor et  fluctuatio  deprehenditur,  qui  si  apertus  fuerit,  apparet 
pus.  Locus  autem,  quem  occupat  tale  apostema,  percipitur 
in  latere  dextro  seu  inter  tertiam , quartam , quintamve  costam 
spuriam,  vel  infra  has,  vel  plus  minusve  versus  scrobiculum 

cordis,  umbilicum,  lumbos,  vel  versus  lineam  albam,  imo  ci- 

• * 

tra  hancce  lineam  (Pringle). 

Clui  locus,  quam  celerrime  poterit,  manum  chirurgi  ex- 
postulat, ut  pertundatur,  pus  que  collectum  ad  faeces  usque 
^vacuetur.  Pluries  iam  exinde  operatio  morbum  sanavit.  Sed 
cito,  tuto  et  iucundefiat;  etenim  probatum  est,  pus,  quo  diu- 
tius in  loco  clauso  retineatur,  non  solummodo  continuo  augeri, 
sed  etiam  eo  peius  fieri  in  dies , vicina  arrodere  et  consumere, 
sanguini  admisceri,  febrem  hecticam  et  phthisin  hepaticam 

excitare,  quod  longe  magis  obtinebit  in  hepate,  cuius  sub- 
stantia adeo  mollis  et  friabilis  est.  Yidit  vel  adeo  pus,  omni 
nota  bonum  et  benignum  vocitandum,  iecoris  substantiam  de- 
pascere posse,  Diemerbroeckivs  5)  in  cadavere,  anatomico  ex- 
plorato cultro,  ubi  hoc  viscus  ingentis  molis  fuit,  ex  quo, 
licet  boni  coloris  et  integrae  substantiae  esse  videretur,  eva- 
cuavit novem  puris  albi,  probe  cocti,  non  foetidi  libras  civiles. 
Complura  huiusmodi  exempla  apudBoNETVM  exstant  6).  Quan- 
do igitur  hoc  modo  pus  retinetur  in  hepate  et  hoc  viscus  a pu- 
rulenta vomica  depascitur,  multi  morbi  iique  deterrimi  ob- 
oriri possunt,  qui  partim  a pure  illo  resorpto  et  in  laticis  vitalis 
massam  deducto,  ibique  quasi  cacochymiam  purulentam  gi- 
gnente, partim  etiam  ab  impeditis  illis  functionibus,  quae  a 
visceris  huius  vita  integra  pendent,  prodeunt.  Novae  in  vici- 
nia oriuntur  inflammationes , dolores  atrocissimi  tam  in  hepate 
ipso,  quam  in  vicinis  partibus,  namque  quotidie  augetur  puris 
iam  collecti  copia,  quare  ingenti  quantitate  quandoque  in  iecore 
est  repertum  pus,  quod  distendendo  et  premendo  partes  in 
vicinia  positas,  multifariam  laedere  et  mala  multa  adferre 
poterat.  Aretaevs  7)  ad  signa  hepatis  apostema  sequentia, 

■y*  ■ — . — i, 

5)  Anatoni.  L.  I.  c.  XIV\  p.  65. 

6)  Anatom.  pract.  L.  III.  sect.  17.  Tom.  II.  p.  295. 

7)  De  caus.  et  sign.  morb.  diuturniorum.  L.  I.  c.  XIII.  p.  41* 

numerat  dolorem  simul  acutum  ad  iugulum  usque  summumque 
humerum  vagantem  , diaphragmate  etiam  et,  ipsi  contigua, 
pleura  distractis  varioque  modo  laesis.  Tali  autem  ratione 
totum  hepar  depasci  potest 5 id  quod  demonstrat  casus,  ubi  he- 
patis loco  reperiebatur  saccus  pure  impletus.  Hic  omnes  fere 
hepatis  functiones  penitus  perturbari,  satis  superque  patet; 
unde  quoque  icterus  pessimus,  inprimis,  ubi  apostema  tale 
mole  sua  premendo  impedivit  bilis  cj^sticae  liberum  abitum. 
Ceterum  enim  non  perpetuum  est,  sequi  icterum  hepatis  ab- 
scessum, et  valde  est  miratus  la  Motte,  in  haud  parva  ie- 
coris  vomica  ne  vestigium  quidem  icteri  occurrisse  8). 

Monendum  autem  est,  illud  apostema  ab  exteriori  lae- 
sione ortum  esse,  tumuisse  quoque  versus  externam  hepatis 
superficiem  purique  collecto  abitum  sectione  chirurgi  conces- 
sum esse,  quare  vix  adeo  comprimere  potuit  partes  vicinas. 
Anxietas  maxima  quoque  non  deest  ob  detrimentum,  quod  capit 
exinde  sanguinis  circuitus  et  totus  organismus.  Accedit  porro 
flatulenta  abdominis  expansio,  tympanitis  nuncupata ; magna 
totius  corporis  debilitas,  sitis  fere  inexplebilis,  urina  quoque 
multo  modo  mutata,  saturatissimi  et  obscuri  coloris,  imo  nigri, 
haud  raro  foetida,  purulenta,  hepatis  suppuratione  consumti 
substantiae  haud  absimilis ; nec  non  desunt  sudores  ingrati  et 

8)  Traite  compl.  de  Chir.  T.  I.  p.  327. 

foetidi  ac  denique  diarrhoea  saniosa,  purulenta.  Ut  plurimum 
ultimo  tempore,  hepate  fere  iam  eonsumto,  putrida,  amurcaria 
sanies  per  tractum  intestinalem  ruere  poterit,  vel  et  hac  re- 
sorpta  totus  sanguis  dissolutus  et  quasi  putrefactus,  pervasa 
meseraica  et  in  intestina  exire.  Qua  propter  monent  scriptore^ 
quod,  si  faeces  male  olentes  putredinis  ad  instar  per  alvum 
extrudantur,  cuncta  in  peius  ruant  et  brevi  post  aegrotis  mul- 
tum perpessis  vitae  finis  accedat. 

2.  Rumpitur  apostema,  membrana  pus  coercente  vel  a 
concussione,  vel  magna  virium  intentione,  vel  copia  vel  acri- 
monia puris  ipsius,  diu  stagnantis,  erosa,  et  purulenta  ma- 
teries in  cavum  abdominis  depletur,  praecipue  si  vomica  in 
concava  hepatis  parte  residet,  quamvis  hoc  etiam  fieri  possit 

i 

alio  loco,  si  nimirum  pus,  abscessu  cum  aliqua  parte  vicina 
concreto , aliam  viam  invenerit. 

Quod  si  molitur  natura,  ut  plurimum,  doloribus  cum  febre 
ante  auctis , aegrotus  subito  crepitationem  magnamque  exinde 
in  abdomine  sentit  mutationem,  dum  statim  dolores,  qui  prius 
adfuerunt,  evanescunt.  Omni  fere  momento  temporis  puri  in 
cavo  abdominali  collecto  novum  accedit,  et  tota  fere  corporis  vis 
in  novi  puris  generationem  convertitur.  Sequuntur  iam  animi 
deliquia,  abdomen  eo  magis  inflatur,  quo  maior  puris  copia 
effusa  est;  unde  ascites  purulentus  exoritur,  mentiens  tympani- 

tidem.  Hic  exitus  fere  ad  tristissimos  refertur,  quum  omne 
artis  auxilium  plurimis  in  casibus  inane  reddat. 

Mors  inevitabilis  citius  seriusve  sequitur  secundum  maio- 
rem vel  minorem  puris  copiam.  Quando  enim  ob  parvam  ab-: 
scessus  rupturam  sensim  sensimque  tantum  evacuatur,  tardius, 
sin  autem  subito  copia  puris  admodum  magna  exit,  citius  se- 
quitur linis  funestus;  namque  simul  sequi  poterit  haemorrha- 
gia, si  venae  portae  rami  maiores,  ante  ab  apostemate  coni* 
pressi,  fortasse  etiam  arrosi  a pure  acriori  diu  accumbente, 
nunc  vero  pure  egresso  liberi,  a sanguine  vehementius  irru- 
ente  rumpi  facile  poterunt. 

3.  Materies,  in  hepate  collecta,  sive  in  intestinum  quod- 
piam, cum  abscessu  per  inflammationem  concretum,  sive  in 
ventriculum,  sive  per  ductus  biliferos,  exesis  finibus,  sen- 
sim latiores  factos,  declivi  via  in  duodenum  pervenit,  nec  non 
inde  in  ventriculum.  Sequuntur  talem  exitum  symptomata  ve- 
hementissima : nausea,  vomitus  foetidus,  purulentus,  albi,  ci- 
nerei, fusci,  flavi,  nigri  coloris  similesque  per  alvum  evacua- 
tiones cum  tenesmo  saepius  et  summa  virium  iactura,  magna 

i 

aegroti  inquietudine  et  doloribus  interdum  atr ocioribus.  Fau- 
stum quidem  est,  si  tali  modo  materies  illa  nociva  e corpore 

V 

evacuatur,  saepius  tamen,  priusquam  exit,  magna  iam  hepa- 
tis pars  consumta  est  suppuratione , locusque  ille  ulcerosus  ne- 
que penitus  depurari , neque  sanari  poterit,  quia  sine  ilia  per- 

fecta  evacuatione  atque  depuratione  consolidatio  abcessus  parie- 
tum sequi  non  poterit.  Quod  quamvis  accidere  possit,  liaud 
raro  per  magnam  satis  hepatis  suppurationem  tantum  de  sub- 
stantia ipsa  corrumpitur,  ut  postea  functiones  visceris,  cuius 
dignitas  in  animali  oeconomia  tanta  est,  ut  sine  hoc  vita  con- 
tinuari nequeat , vix  ac  ne  vix  quidem  restitui  ad  normam  pos- 
sint neque  arte  nostra,  neque  vi  naturae  medicatrice.  Hinc 
per  se  apparet,  prognosin  hoc  in  casu  semper  esse  valde  an- 
cipitem,  ne  dicam  infaustam  malamque.  Tvlpivs  9)  iuve- 
nem  vidit,  cui  ob  neglectam  in  initio  hepatitidis  detractio- 
nem sanguinis , apostema  tale  exortum  erat.  Purulenta  mate- 
ries per  alvum  exiit  et  dein  quoque  per  os , et  secutus  est  finis 
lethalis.  Nonnunquam  tota  hepatis  substantia  in  pus  conver- 
titur et  per  tubum  intestinalem  expellitur  e corpore,  ita,  ut  so- 
lum involucrum  huius  visceris  crassius  et  durius  factum  supersit, 
cavum  saccum  formans,  qualia  observata  apud  Bianchi10)  le- 
guntur. Haud  paucis  quoque,  ulcere  tali  iam  sanato,  insequi- 
tur hydrops. 

Meliorem  spem  iam  concipi  posse,  ait  Aretaevs,  si  om- 
nia remittantur,  pus  album,  leve,  aequale,  per  intestina  educa- 
tur, potulenta  et  esculenta  iterum  digerantur;  id  quod  annun- 


9)  Obs.  med.  L.  II.  c.  XXVII.  p.  141. 

10)  Hist.  bepat.  part.  2.  C.  IX.  p.  173. 

tiat  bonam  suppurationem  cum  visceris  illius  integritate.  Ce- 
terum complura  exstant  exempla  apud  auctores  , quae  testantur, 
exitum  ex  hac  re  faustum.  Sic  Dvncanvs11)  enarrat  casum, 
ubi  sex  librae  puris  foetidissimi  per  alvum  exierunt,  aegrotus 
tamen,  tumore  hepatis  superato,  convaluit.  Aliud  exemplum 
exhibet  Thilenivs  (in  diario  IIvfelandi  med.  pract.  vol.  X. 
1803  p.  108  sqq.).  Iuvenis  undeviginti  annorum  correptus  est 
hepatitide ; suppuratione  terminata,  apostema  tandem  versus  in* 
teriora  in  intestina  ruptum  et  evacuatum  est,  et  per  noctem 
unam  sex  libras  puris  evomuit  aegrotus  et  non  multo  post  ite- 
rum ingentem  copiam  puris  vomitu  eiecit,  quae  anteceden- 
tem longe  superabat.  Diebus  sequentibus  multum  adhuc  pu- 
ris exiit  et  si  hepatis  locus  inprimis  affectus  premebatur  , sen- 
tiebat aeger  ab  illo  inde  iecinoris  loco  et  per  totum  tubum  inte- 
stinalem dolores , pusque  sine  ipsa  tussi  provenit  in  cavum  oris. 
Corpore  penitus  a pure  liberato,  post  aliquot  septimanas  con- 
valuit homo.  Saepe  quoque,  quamvis  exeat  pus,  apostematis 
tamen  tumor  non  collabitur,  quando  viae  ad  omnem  massam 
extrudendam  angustiores  sunt.  Ut  saltem  videtur,  pus  per 
ductum  choledochum  excernitur,  sed  tantummodo  tenuior  il- 
lius pars,  crassiori  retenta. 

4.  Miras  facit  sibi  pus  exiturum  vias.  Adikolfi  comme- 


c 


11)  Med.  comment.  V.  III. 

morat  casum  , ubi  pus  per  organa  uropoetica  expulsum  est.  Iu 
regione  quoque  lienis  prorupit,  nec  non  umbilici.  Baion  12) 
hominem  observavit , ubi  pus  secundum  peritonaeum  ad  crura 
venerat.  Orta  ibi  est  fluctuatio  et,  cultro  adhibito , pus  foeti- 
dum exiit.  Aegrotus  defunctus  atque  dissectus  exhibuit  hepar 
maxima  ex  parte  destructum,  nec  non  renem  dextrum  putredine 
correptum.  Simili  ratione  pus  ad  quemcunque  fere  locum  v.  c. 
ad  musculum  psoam,  abdominales  etc.  ductus  sibi  parare  pot- 
est et  denique  loco  remotissimo  erumpere.  Prognosin  hic  quo- 
que semper  admodum  ancipitem  esse  et  plerumque  mortem  se- 
cuturam, constat. 

5.  In  pectoris  cavum  et  concretum  aliquando  cum  dia- 
phragmate pulmonem  effunditur  pus. 

Si  peritonaeo,  concavam  diaphragmatis  partem  obducenti 
convexa  iecinoris  pars  accreverit,  sive  hepatitide,  sive  prius 
iam  factum  fuerit,  abscessus  hepatis,  illo  loco  positus,  po- 
terit arrodere  sua  involucra  et  in  cavum  pectoris  organa- 
que ibi  recondita  pervenire  et  phthisin  pulmonalem  cum  sputis 
purulentis  producere.  Attamen  differre  dicunt  tale  pus  ab  illo 
in  pulmonibus  ipsis  nato:  illud  nimirum  faeculentum,  saniosum* 
fuscum , corrodens  et  odoris  foetidi  esse. 

Complura  huius  rei  habemus  observata.  Medicum  tamen 


12 ) Hist*  de  Cayenne  T.  II, 

hic  saepe  falli  posse,  notum  est  et  quoque  Stalpart  van  dee 
Wyl13)  miratus  est,  cum  in  homine,  qui  sputa  purulenta 
per  pulmones  eiiceret,  cadavere  dissecto,  nulla  pulmonis  affe- 
cti signa  reperta  sint,  sed  vomica  hepatis,  diaphragmati  in  la- 
tere dextro  adcreta,  nec  non  pulmo  in  illo  loco  diaphragmati 
adnexus,  sputa  purulenta  producens.  Inprimis  autem  Baio- 
nis14)  exemplum  memoratu  dignum  videtur.  Pus  primo  per 
diaphragma  in  pulmonem,  dein  autem  in  intestinum  quoddam 
evacuabatur  et  aegrotus  convaluit. 

Ceterum  quoque  per  metastasin  puris  ex  iecinorein  pulmo- 
nes traducti  phthisis  pulmonalis  gigni  poterit,  sive  etiam,  si 
iam  vitium  quoddam  organicum  in  pulmonibus  adfuerit,  v.  c. 
tubercula,  ab  acri  sanguinis  indole,  irritatio,  nova  inflamma- 
tio et  denique  vera  exulceratio  fieri. 

Quod  si  accidit,  saepe  omnia  symptomata  hepatis  ulcerati 
disparent  cum  dolore  et  febre,  dum  aegrotus  pus  per  os  ex- 
spuit. Pulmones  ipsi  revera  non  affecti  esse  videntur.  Sic 
Plenciz  observavit  in  suis  obss.  med.  aegrotum,  phthisi  pulmo- 
nali necatum  esse  visum ; sectio  autem  cadaveris  instituta  aliud 
illum  edocuit:  pulmones  integri  fuerunt,  ulcere  in  hepate  con- 
spicuo. Nulla,  qua  exiit  pus  in  pulmones,  detecta  est  via; 


13)  Obs.  rarior.  Cent.  I.  n.  46»  p.  202.  . 

14)  Richter’»  Chir.  Biblioth.  V.  VI.  p.  174. 

bronchi  vero  ventriculus  que  magnam  puris  in  se  continebant 
copiam.  Morand  15)  insecuit  inter  costam  tertiam  et  quartam 
in  alio  casu,  opinans,  inventum  iri  ulcus  pulmonis  dextri,  sed 
apparuit  pus  pone  pleuram  ex  hepate  prorumpere. 

6.  Narrant  scriptores,  pus  quoque  in  venam  cavam  infe- 
riorem, arrosis  huius  parietibus  in  regione  hepatis,  se  effu- 
disse et  sanguini  admixtum  deterrima  et  non  multo  post  exitia- 
lia symptomata,  animi  deliquia,  debilitatem  maximam,  pul- 
sum omni  ratione  malum,  omnium  fere  corporis  functionum 
perturbationem  et  tandem  mortem  improvisam  adduxisse. 
Namque  tali  modo  pus,  ad  pulmones  usque  traductum,  ibi  po- 
terit haerere  subitamque  suffocationem  gignere,  aut  etiam 
per  totum  corpus  sanguinis  circuitu  distribui  idque  pessime  af- 
ficere. Quando  autem  sensim  sensimque  admiscetur  pus  in  he- 
pate natum,  nondum  omni  parte  malum,  sanguini,  fortasse  inde 
rursus  educi  e corpore  per  urinam,  vel  per  metastasin  aliam 
ad  loca  minus  nobilia  et  periculosa  deponi  poterit.  Sed  valde 
ambigitur,  utrum  faustum  eventum  habeat,  nec  ne;  et  iam  Hip- 
pocrates ait,  non  facile  in  hoc  casu  salutarem  fieri  metastasin. 
Per  urinam  tamen  saepius  elui  posse,  iam  Aretaevs  affirmat: 
Si  vero  ad  interna  repat  abscessus,  longe  medico  natura  prae- 
stat; aut  enim  ad  intestina,  aut  ad  vesicam  pus  convertet:  verum 
— — — - 

15)  Richter*s  Chir.  Biblioth.  V.  I.  p.  153. 


i&iilto  inHocentior  est  ad  organa  uropoetica  via;  imo  optimam 
hanc  crisin  annunciat.  Si  igitur  tali  in  casu  metastasis , bona 
quae  dici  solet,  locum  non  habuerit,  valde  metuendum  est,  ne 
cacochymia  purulenta  cito  mortem  adducat. 

Quando  nondum  magna  puris  copia  in  iecinore  collecta 
est,  nec  diu  hic  haesit,  nec  magna  iam  visceris  huius  corru- 
ptio reperitur,  aliquam  spem  concipere  possumus,  fore  ut  ae- 
grotus morbum  superet ; sin  autem  a pure  magna  copia  retento 
et  depravato  iam  multum  hepatis  depastum  est,  apparet,  no- 
stra remedia  ad  eliminandum  tale  malum  fere  nil  valere. 

Remedia  interna  sunt  eadem,  quae  in  quavis  fere  interna 
suppuratione,  rationi  tamen  casus  peculiaris  accomodata  ad- 
hiberi solent.  Largus  sit  usus  eorum , quae  vires  organismi 
refocillant,  putredini  resistunt,  fluida  restituunt. 

Nutrimentis  blandis  utatur  noster  aegrotus,  sero  lactis 
cum  acido  vitrioli  parato,  aqua  Selterana  cum  lacte  vaccino 
vel  alio  quoque  mixta,  lichene  Islandico,  cortice  Peruviano, 
Farfara,  Phellandrio  aquatico  etc. ; sed  sine  evacuatione  puris 
perfecta  membranarum  abscessus  consolidatio  obtineri  nequit. 

et  ocyus  serius  oritur  febris  hectica,  ex  qua  diem  aegrotus  su- 
bit supremum. 

Nec  tutior  spes  nobis  concipietur,  si  abscessus  in  cavum 
abdominale  depletur,  vel  etiam  ad  pulmones  penetrat.  Para* 
centesis  quidem  institui  poterit,  attamen  spes  in  angusto  est. 
Idem  valet,  pure,  ductibus  biliferis  arrosis  et  ruptis,  in  ven- 
triculum et  reliqua  intestina  effuso. 

Tunc  solummodo  aliquid  sperari  potest,  ubi  apostema 
felici  rerum  connexu  (nam  medicus  parum  hic  valet)  in  tem- 
pore per  intestinum  aliquod  viam  sibi  aperit,  ita  ut  materies 
sensim  sensimque  per  os  aut  alvum  deiici  possit.  Plura  huius- 
modi  exempla,  ubi  faustum  habuit  res  eventum,  supra  leguntur. 
Medici  hoc  in  casu  erit  officium , ut  illas  evacuationes  adiuvet 
et  quidem  remediorum  ope,  quae  diluant,  mitigent,  putredini 
resistant  purisque  acritatem  imminuant,  vires  corroborent;  ut 
denique  aptam  vivendi  rationem  aegro  praescribat.  Plus  , imo 
plurimum  ars  praestare  poterit,  si  abscessus  versus  exteriora 
tendit,  cum  peritonaeo  necessariam  pro  operatione  cohaesionem 
habet  et  tumorem,  in  quo iluctuatio  deprehenditur,  producit. 

Tales  abscessus  promptissime  et  priusquam  maior  iecinoris 
pars  corrupta  sit,  aperiendi  sunt;  unde  iam  Aretaevs  monet: 
Si  extra  feratur  abscessus,  non  secari  utique  malum  est,  si 
enim  intus  moretur  pus,  ab  eo  iecur  arroditur  nullaque  mortis 
dilatio  est. 

Veteres  medici  autem,  cum  metuerent  summum  profluvii 
sanguinis  periculum,  iubebant  sectionem  ferro  candente  insti- 
tui, ut  simul  et  secaret  et  combureret,  atque  ita  metuendam 
haemorrhagiam  cauterio  actuali  deleret  eodem  , quo  chirurgus 
vulnus  infligeret,  momento*  Et  Hippocrates  inuri  i ussit.  Ni- 
hilominus tamen  a cultro  prudenter  adhibito,  non  tantum  exi- 
tialis haemorrhagiae  periculum  instare  videtur*  quia  si  tales 
abscessus  pertunduntur,  cultri  apex  haeret  in  sacco  pure  im- 
pleto , quod  ad  magnam  satis  distantiam  involucrum  suum  a va- 
sis suppositis  removet.  Praeterea  patet , totum  viscus  per  abs- 
cessum purulentum  quandoque  consumi  sine  illo  sanguinis  pro- 
fluvio secuto,  quamvis  maxima  quoque  vasa,  sanguinem  conti- 
nentia adsint*  Inprimis  autem,  cum  hic  periculum  in  inora 
isit,  elucet,  cultrum  ustioni  antecellere;  id  quod  pluries  et  qui- 
dem a Clarkio,  nec  non  aliis,  Saviardo,  Schmvckerq,  Haa- 
seo,  Trecovrtio,  fausto  cum  exitu  factum  est.  Incisura  sit 
parva  ab  initio,  ne  transgrediatur  limites  adgiutinationis  perito* 
taei  cum  abscessu  ipso.  Clarkivs  casum  aliquem  habet,  ubi 
abscessu  non  cum  peritonaeo  concreto , pars  omenti  produci  po- 
tuit* Sex  autem  diebus  praeterlapsis,  peritonaeum  cum  abs- 
cessus toto  ambitu  cohaerens  repertum  est. 

Pet*  Frankivs  vidit  in  cadavere  colon  intestinum,  cum  ad 
lobi  hepatis  limbum  inferiorem  apostema  haesisset,  a chirurgo, 
profundam  nimis  sectionem  instituente,  magna  incisione  lae- 


24  

sum.  Attamen  ne  nimis  tremat  chirurgus  in  sua  incisura  fa- 
cienda , ut  liber  aperiatur  puri  evacuando  exitus. 

Cavendum  autem  est,  ne  intestinum  aut  ipse  ventriculus 
laedatur,  ne  vesicula  fellea , saepe  bile  multa  dilatata,  pertun- 
datur loco  abscessus,  quod  lethalem  habere  poterit  eventum, 
quamvis  observata  non  desint,  ubi,  vesicula  fellea  laesa,  sana- 
tio secuta  est;  ne  aneurysma  in  regione  hepatis,  pro  abscessu 
aperiatur. 

Apertus  nunc  abscessus  secundum  chirurgiae  leges,  prae- 
cipue apto  corporis  situ,  iniectionibus , corticis  Peruviani  usu 
etc.  consolidandus  est.  Ne  autem  credas,  uno  abscessu  aperto, 
rem  esse  quovis  in  casu  peractam , legas  exempla,  ubi  complu- 
res huiusmodi  abscessus  reperti  sunt,  qui  omnes  sensim  sen- 
sirnque  evacuari  et  sanari  potuerunt  (Asper)  16).  Licet  autem 
multi  tales  abscessus  feliciter  consolidati  et  sanati  sint,  tamen, 
cum  eventus  huius  mali  periculosi  sit  anceps,  et  qualitas  et  quan- 
titas puris  emissi  fere  tantum  docere  possit,  utrum  aegrotus 
convalescat,  necne;  monendum  prius  est,  magnum  instare  peri- 
culum, certam  que  salutem  promitti  non  posse,  ne  imprudenter 
suae  famae  male  consulat  medicus. 

; ”>  *;>'-•  > 

16)  Richter^s  CMr.  BibUoth.  V.  N.  p.  765  sqq. 

